Et '''antibiotikum''' (flertal '''antibiotika''') er en [[kemisk forbindelse]], som virker hæmmende ([[bakteriostatisk]]) eller dræbende ([[baktericidt]]) på [[mikroorganisme]]r såsom [[bakterie]]r, [[svampe]] eller [[protozo]]er. Normalt anvendes betegnelsen antibiotika kun om de stoffer, der har antibakteriel virkning. Effekten af en antibiotisk behandling vil være afhængig af antibiotikummets [[biotilgængelighed]] samt evt. bakteriens evne til enten at aktivt at udskille eller nedbryde antibiotikummet. Overdreven eller forkert brug af antibiotika kan forøge bakteriernes evne til at udskille eller inaktivere antibiotika, hvilket fører til [[antibiotikaresistens]]. Antibiotika kan gives enten som piller til oral indtagelse, sprøjtes direkte ind i blodårerne (intravenøst) eller anvendes lokalt som fx øjensalve.
Naturvidenskab Jordbrug